Դելտա շրջան (Տեխաս)

Դելտա շրջան (), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 5327 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 5231 մարդ։ Շրջկենտրոնն է Քուպեր բնակավայրը։

Պատմություն 
Դելտա շրջանը պաշտոնապես կազմավորվել է 1870 թվականին Հոպկինս և Լամար շրջանների որոշ մասերից։ Շրջանն իր անվանումը ստացել է իր ձևի պատճառով, որը հիշեցնում է հունական դելտա տառը։

Դելտա շրջանը մտնում է Տեխասի այն 46 շրջանների մեջ, որտեղ գործում է «չոր օրենք»-ը կամ սահմանափակված է ալկոհոլային խմիչքների վաճառքը։

Աշխարհագրություն 
ԱՄՆ վիճակագրության բյուրոյի տվյալներով Դելտա շրջանի ընդհանուր մակերեսը կազմում է 720 կմ², որից 718 կմ²-ն զբաղեցնում է ցամաքը, իսկ 2 կմ²-ն կամ 0,3 %-ը՝ ջրային տարածքները։

Հարևան շրջաններ 
 Լամար շրջան (հյուսիս, հյուսիս-արևելք)
 Ռեդ Ռիվեր շրջան (արևելք և հյուսիս-արևելք՝ սահմանի ոչ մեծ հատված)
 Ֆրանկլին շրջան (արևելք և հարավ-արևելք՝ սահմանի ոչ մեծ հատված)
 Ֆենին շրջան (հյուսիս-արևմուտք)
 Հանտ շրջան (հարավ-արևմուտք)
 Հոպկինս շրջան (հարավ և հարավ-արևելք)

Բնակչություն 
Բնակչության թիվը 2000 թվականի դրությամբ կազմում էր 5327 մարդ։ Առկա էր 2094 տնային տնտեսություն, 1462 ընտանիք։ Բնակչության խտությունը կազմում էր 7 մարդ/կմ²։ Հաշվվում էր 2410 բնակելի շինություն՝ 3 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 87,93 %, աֆրոամերիկացիներ – 8,28 %, բնիկ ամերիկացիներ (հնդկացիներ) – 0,77 %, ասիացիներ – 0,11 %, բնիկ հավայացիներ և Օվկիանիայի բնակիչներ – 0,04 %, այլ ռասաների ներկայացուցիչներ – 1,18 %, երկու կամ ավելի ռասաների ներկայացուցիչներ – 1,69 %: Իսպանախոսները կամ լատինոամերիկացիները կազմում են բնակչության 3,1 %–ը (անկախ ռասայից)։

Բնակչության տարիքային կազմը հետևյալն էր՝ 25,6 % - մինչև 18 տարեկան, 7,5 % - 18-24 տարեկան, 25,5 % - 25-44 տարեկան, 23,8 % - 45-64 տարեկան և 17,7 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 94,5 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 88,9 տղամարդ։

2010 թվականի դրությամբ բնակչության թիվը կազմում էր 5231 մարդ։ Բնակչության խտությունը կազմում էր 8 մարդ/կմ²։

Բնակչության աճի դինամիկան ըստ տարեթվերի․

Քաղաքական դիրքորոշում 
2008 թվականի նախագահական ընտրություններում Ջոն Մաքքեյնը ստացել է ընտրողների ձայների 72,25 %-ը, իսկ դեմոկրատ Բարաք Օբաման՝ 26,93 %-ը։ 
Տեխասյան ներկայացուցիչների պալատում Դելտա շրջանը մտնում է 3-րդ շրջանի կազմի մեջ։ Շրջանի շահերը ներկայացնում է տեխասյան Փարիզ քաղաքից Մարք Հոմերը։

Բնակավայրեր 
 Քաղաքներ
 Քուպեր
 Պիկեն Գեպ

Ոչ մունիցիպալ տարածքներ 
 Բեն Ֆրանկլին
 Քլոնդայկ
 Լեյք Կրիկ
 Էնլոե

Կրթություն 
Շրջանի կրթական համակարգը կազմումեն հետևյալ կրթական հաստատությունները.
 Քուպեր դպրոցական օկրուգ
 Ֆեբինդել դպրոցական օկրուգ
 Չիսամ համահավաք դպրոցական օկրուգ

Ծանոթագրություններ 

Տեխասի շրջաններ